Diari Oficial de la Generalitat Valenciana


Sumari del DOGV 5956, del 17-02-2009 (2009/1476)

Informació pública de l'ocupació directa de les parcel·les cadastrals 161 i 162 del polígon 9 per a l'execució de la Ciutat del Transport.
------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1476


Data del document
:   09-02-2009

Organisme emissor
:   Ajuntament d'Ontinyent

Tipus de document
:   Informació Pública

Descriptors 

:   * Ontinyent
    * pla d'urbanisme
    * administració local

Informació pública de l'ocupació directa de les parcel·les cadastrals 161 i 162 del polígon 9 per a l'execució de la Ciutat del Transport. [2009/1476]  
El Ple de l'Ajuntament d'Ontinyent, en la sessió extraordinària celebrada el dia 22 de desembre de 2008, va acordar incoar expedient d'ocupació directa dels terrenys afectats per la Ciutat del Transport, parcel·les cadastrals 161 i 162 del polígon 9, a l'efecte de la seua adquisició pública sobre la base de l'article 187 de la Llei 16/2005, de 30 de desembre, Urbanística Valenciana, i l'article 439 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística Valencià.  
Així mateix, va acordar la publicació de la relació de terrenys a ocupar directament amb expressió dels propietaris, l'aprofitament que corresponga a cada un d'aquests i els àmbits d'execució en què han d'integrar-se:  
- Número de finca: 1, polígon 9, parcel·la 161; propietari: 555 Bay FPJM, SL; domicili: carrer de Pius XII, 16, baixos, Ontinyent (València). Superfície afectada: 1.733 m.² de sòl. Naturalesa: sense cultiu. L'aprofitament urbanístic que li correspon al titular en compensació a l'ocupació directa del seu terreny està adscrit a l'àrea de repartiment número 5 del sector CRG del sòl urbanitzable industrial.  
Aprofitament urbanístic reconegut a l'efecte de l'ocupació directa i la seua valoració = 1.733 m.² x 0,5951 x 0,9 = 928,177 udas/m.²s.  
- Número de finca: 2, polígon 9, parcel·la 162; propietari: 555 Bay FPJM, SL; domicili: carrer de Pius XII, 16, baixos, Ontinyent (València). Superfície afectada: 3.673 m.² de sòl. Naturalesa: sense cultiu. L'aprofitament urbanístic que li correspon al titular en compensació a l'ocupació directa del seu terreny està adscrit a l'àrea de repartiment número 5 del sector CRG del sòl urbanitzable industrial.  
Aprofitament urbanístic reconegut a l'efecte de l'ocupació directa i la seua valoració = 3.673 m.² x 0,5951 x 0,9 = 1.967,22 udas/ m.²s  
D'aquesta manera s'atorga el termini d'audiència d'un mes perquè hi puguen formular les al·legacions que estimen oportunes a comptar des de la publicació de l'acord d'incoació en el Diari Oficial de la Comunitat Valenciana.  
Una vegada transcorregut el termini assenyalat sense haver-s'hi formulat al·legacions, s'elevarà a definitiva la relació dels terrenys afectats per l'ocupació directa, l'aprovació definitiva de l'expedient i es procedirà a:  
a) Alçar l'acta d'ocupació.  
b) Requerir als propietaris perquè procedisquen a l'ingrés a favor del municipi del preu just abonat en l'expedient d'expropiació en haver quedat anul·lada l'adquisició pública expropiatòria i el preu just conseqüència d'aquesta.  
Ontinyent, 9 de febrer de 2009.- El regidor delegat de l'Urbanisme i Medi Ambient (Decret 1481/2007, de 22 de juny): Filiberto Tortosa Camós.